**Lietošanas instrukcija: informācija lietotājam**

**Dr. Theiss Spitzwegerich Hustensaft sīrups**

*Plantaginis lanceolatae folium extractum fluidum*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildus informācija vai padoms, vaicājiet ārstam vai farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 7 dienām Jūs nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Dr. Theiss Spitzwegerich Hustensaft un kādam nolūkam to lieto
2. Kas Jums jāzina pirms Dr. Theiss Spitzwegerich Hustensaft lietošanas
3. Kā lietot Dr. Theiss Spitzwegerich Hustensaft
4. Iespējamās blakusparādības
5. Kā uzglabāt Dr. Theiss Spitzwegerich Hustensaft
6. Iepakojuma saturs un cita informācija

**1. Kas ir Dr. Theiss Spitzwegerich Hustensaft un kādam nolūkam to lieto**

Dr. Theiss Spitzwegerich Hustensaft ir tradicionāli lietotas augu izcelsmes zāles, ko lieto kā kairinājumu mazinošu līdzekli simptomātiskai mutes dobuma un rīkles kairinājuma, un ar to saistīta sausa klepus ārstēšanai.

Šīs ir tradicionāli lietotas augu izcelsmes zāles ar noteiktām indikācijām, kas balstītas vienīgi uz ilgstošu lietošanu.

Ja pēc 7 dienām Jūs nejūtaties labāk vai jūtaties sliktāk, Jums jākonsultējas ar ārstu.

**2. Kas Jums jāzina pirms Dr. Theiss Spitzwegerich Hustensaft lietošanas**

**Nelietojiet Dr. Theiss Spitzwegerich Hustensaft šādos gadījumos:**

* ja Jums ir alerģija pret šaurlapu ceļteku vai kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Pirms Dr. Theiss Spitzwegerich Hustensaft lietošanas konsultējieties ar ārstu vai farmaceitu.

Ja šo zāļu lietošanas laikā rodas elpas trūkums, drudzis vai strutainas krēpas, Jums jākonsultējas ar ārstu vai kvalificētu veselības aprūpes speciālistu.

**Bērni**

Iekšķīga lietošana bērniem līdz 3 gadu vecumam nav ieteicama, jo pastāv šaubas, kuru gadījumā nepieciešams medicīnisks padoms un trūkst pietiekamu datu.

**Citas zāles un Dr. Theiss Spitzwegerich Hustensaft**

Pastāstiet ārstam vai farmaceitam par visām zālēm, kuras lietojat, esat lietojis pēdējā laikā vai varētu lietot.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt iestājusies grūtniecība vai arī Jūs plānojat grūtniecību, pirms šo zāļu lietošanas konsultējieties ar ārstu vai farmaceitu.

Nav pierādīts drošums grūtniecēm un mātēm, kuras baro bērnu ar krūti.

Tā kā trūkst pietiekamu datu, lietošana grūtniecēm un mātēm, kuras baro bērnu ar krūti, nav ieteicama.

Dati par ietekmi uz fertilitāti nav pieejami.

**Transportlīdzekļu vadīšana un mehānismu apkalpošana**

Nav veikti pētījumi par ietekmi uz spēju vadīt transportlīdzekļus un apkalpot mehānismus.

**Dr. Theiss Spitzwegerich Hustensaft satur alkoholu (etilspirtu), glikozi, fruktozi un saharozi**

Šīs zāles satur 13 mg alkohola (etilspirta) katrā ml, kas ir līdzvērtīgi 11 mg/g. Šo zāļu daudzums 15 ml ir līdzvērtīgi mazāk kā 3 ml alus vai 6 ml vīna. Nelielais alkohola daudzums zālēs neizraisīs ievērojamu ietekmi.

Šīs zāles satur 2,8 g glikozes, 2,7 g fruktozes un 4,3 g saharozes (cukurbiešu sīrupa, invertcukura un medus sastāvā) katrā devā (15 ml). Tas jāievēro pacientiem ar cukura diabētu. Ja ārsts ir teicis, ka Jums (vai Jūsu bērnam) ir kāda cukura nepanesība, vai Jums ir diagnosticēta reta ģenētiska slimība – iedzimta fruktozes nepanesība, kuras gadījumā organismā nesadalās fruktoze, pirms lietojat vai saņemat šīs zāles, konsultējieties ar ārstu.

**3. Kā lietot Dr. Theiss Spitzwegerich Hustensaft**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamā deva ir:

*Pusaudži (vecumā no 12 – 18 gadiem), pieaugušie un gados vecāki cilvēki*

15 ml sīrupa 3 līdz 4 reizes dienā ar vienādiem starplaikiem starp devu lietošanas reizēm (kopējā dienas deva ir 45 – 60 ml).

**Lietošana bērniem**

*Bērni vecumā no 5 – 11 gadiem*

15 ml sīrupa 2 līdz 3 reizes dienā ar vienādiem starplaikiem starp devu lietošanas reizēm (kopējā dienas deva ir 30 – 45 ml).

*Bērni vecumā no 3 – 4 gadiem*

10 ml sīrupa 2 līdz 3 reizes dienā ar vienādiem starplaikiem starp devu lietošanas reizēm (kopējā dienas deva ir 20 – 30 ml).

Lai lietotu pareizu devu, lūdzu, izmantojiet iepakojumā esošo mērtrauciņu.

Nav ieteicams lietot bērniem līdz 3 gadu vecumam (skatīt 2.punktu - “*Brīdinājumi un piesardzība lietošanā*”).

Terapijas ilgums

Ja simptomi šo zāļu lietošanas laikā saglabājās ilgāk par 1 nedēļu, jākonsultējas ar ārstu vai kvalificētu veselības aprūpes speciālistu.

Lietošanas veids

Iekšķīgai lietošanai.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**Ja Jūs esat lietojis Dr. Theiss Spitzwegerich Hustensaft vairāk nekā noteikts**

Nav ziņots par pārdozēšanas gadījumiem, tomēr, ja Jūs esat lietojis vairāk Dr. Theiss Spitzwegerich Hustensaft kā noteikts, nekavējoties sazinieties ar ārstu vai tuvākās slimnīcas neatliekamās palīdzības nodaļu.

**Ja Jūs esat aizmirsis lietot Dr. Theiss Spitzwegerich Hustensaft**

Nelietojiet dubultu devu, lai aizvietotu aizmirsto devu.

**Ja Jūs pārtraucat lietot Dr. Theiss Spitzwegerich Hustensaft**

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

**Iespējamās blakusparādības**

Retāk (var rasties mazāk nekā 1 cilvēkam no 100):

* caureja.

Ļoti reti (var rasties mazāk nekā 1 cilvēkam no 10000):

* alerģiskas ādas reakcijas.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, Zāļu valsts aģentūrai, Jersikas ielā 15, Rīgā, LV 1003. Tīmekļa vietne: [www.zva.gov.lv](http://www.zva.gov.lv)

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Dr. Theiss Spitzwegerich Hustensaft**

Uzglabāt bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz iepakojuma pēc „EXP:”. Derīguma termiņš attiecas uz norādītā mēneša pēdējo dienu.

Pēc pudeles pirmās atvēršanas šīs zāles drīkst lietot 1 mēnesi.

Uzglabāt temperatūrā līdz 25°C.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Dr. Theiss Spitzwegerich Hustensaft satur**

* Aktīvā viela ir šaurlapu ceļtekas lapu ekstrakts.

Katrs ml sīrupa satur 64 mg šaurlapu ceļtekas lapu šķidrā ekstrakta (1:1). Ekstraģents: 20 % (m/m) etilspirts.

* Citas sastāvdaļas ir medus, cukurbiešu sīrups, cukurs (invertcukura sīrups), kālija sorbāts, piparmētru eļļa un attīrīts ūdens.

**Dr. Theiss Spitzwegerich Hustensaft ārējais izskats un iepakojums**

Tumši brūns, viskozs, aromātisks šķīdums ar saldu garšu.

Kartona kastīte, kas satur dzintarkrāsas stikla pudeli (III hidrolītiskā stikla klase) ar skrūvējamu vāciņu un mērtrauciņu (ar 2,5 ml, 5 ml, 7,5 ml, 10 ml un 15 ml devu atzīmēm). Pudelē ir 100 ml vai 250 ml sīrupa.

Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

Dr. Theiss Naturwaren GmbH, Michelinstrasse 10, D-66424, Homburg, Vācija

**Šī lietošanas instrukcija pēdējo reizi pārskatīta** 2020.gada augustā.